"Gyerekkoromban réges-régen

fenn ültem én is a szekéren.

Gabonát vittünk a malomba, kép helye!!

vagy burgonyát, répát, halomba.

Mindig közelbe, mindig lassan,

s ömlött az idő számolatlan.

Mert oly lassacskán folyt az élet,

a közelség is messzeség lett. " / Weöres Sándor : Gyerekkor /

***Kiállítás Kaposfő régi fotóiból, tárgyaiból!***

A kaposfői falunapon, Szomajom képeiből összeállított kiállítás nagy sikerének köszönhetően a Kultúrház nagytermében kibővített formában, több képet illetve régi használati tárgyat összegyűjtve kiállítást rendeztünk Kaposfő régi fotóiból, tárgyaiból.

A kiállítást Sztányi Tibor polgármester nyitotta meg 2010. október 22-én, az '56-os megemlékezést követően.

Az 1900-as évek elejétől gyűjtött képek megmutatják a falu akkori arculatát, utcáit, eseményeket, családokat.

Jó elidőzni a képek előtt, visszamenni gondolatban az időben és elképzelni, hogy élhettek elődeink Szomajom községben.

A kiállítást látogatók örömmel, van ki könnyekkel küszködve emlékezik gyermekkorára, és sok köztünk nem élő társára, családtagjára.

A képek megtekinthetőek 2010. november 6-ig, nyitvatartási időben, a Kultúrház nagytermében.

Tekintsék meg minél többen, és vigyék hírét azoknak, akik még nem látták!

/ A kiállítás anyagának összegyűjtését a Német Kisebbségi Önkormányzat

és a Kultúrház vezetője közösen végezte, az összeállítást Waltner Zoltánné kaposfői lakberendező segítette. /